Vuoden 2014 maailmanmestaruuskilpailuissa Ranska voitti sekä alku- että jatkolohkonsa häviten alkulohkon viidestä vastustajastaan vain Italialle ja jatkolohkon neljästä vastustajastaan vain Puolalle. Kolmannella kierroksella Ranska voitti Saksan ja Iranin ja selviytyi välieriin, joissa se hävisi tasaisen ottelun Brasilialle. Tappio pronssiottelussa Saksalle lukemin 0–3 tiesi sijoittumista neljänneksi, mikä oli Ranskan kaikkien aikojen toiseksi paras MM-sijoitus.